Sơn Đoòng
Sơn Đoòng on maailma suurim koobas, mis asub Phong Nha-Kẻ Bàngi rahvuspargis Quảng Bìnhi provintsis Vietnamis. Koopa geograafilised koordinaadid on 17° 27′ 26″ N, 106° 17′ 15″ E. Kohalik mees nimega Hồ-Khanh avastas koopa 1991. aastal. Avalikkuse ette jõudis teave koopa olemasolust aga alles 2009. aastal, kui seda uurisid Briti päritolu teadlased. Sơn Đoòngi laius on 200 meetrit ja kõrgus 150 meetrit ning sellel on pikkust vähemalt 6,5 km. Sơn Đoòng võttis maailma suurima koopa tiitli Malaisias asuvalt Gua Rusalt, mille keskmine suurus on umbes 91 m x 91 m ja see on umbes 1,6 km pikk.